آوقوستون 4-و لوبنانین پایتاختی بیروت-دا باش وئرمیش پارتلاییش نتیجه‌سینده اؤلن‌لرین سایی آرتیب.
پارتلاییشدا اؤلن لرین سایی 158 نفره چاتیب، 6 میندن آرتیق اینسان خسارت آلیب.
بیلدیریلیر کی، 21 نفر ایتکین دوشموش ساییلیر.
قئید ائدک کی، آوقوستون 4-و بیروت-ون دنیز لیمانیندا گوجلو پارتلاییش باش وئریب. پارتلاییش نتیجه‌سینده یوزلرله ائو و بینا داغیلیب و یا ضرر گؤروب، 300 میندن آرتیق اینسان ائوسیز قالیب. پارتلاییش لیمانین 2700 تن آمونیاک سلیتراسی (آمونیوم نیترات دوزو) ساخلانیلان انباریندا قایناق ایشلری آپاریلارکن باش وئریب.
پارتلاییشلا علاقه‌دار آوقوستون 6-سی لیمانین دیرکتورو دا داخیل اولماقلا، لیمان رهبرلیگی‌نین 16 مامورو ساخلانیلیب.
